
Број: 05-96-49/2023
Датум: 29.09.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „Јокић Инвест“ д.о.о. Зворник, за издавање еколошке дозволе за објекат сепарације шљунка који се налази у насељу Тршић, град Зворник од 07.08.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „Јокић Инвест“ д.о.о. Зворник, ЕКОЛОШКА ДОЗВОЛА за објекат сепарације шљунка који се налази у насељу Тршић, на грађевинској парцели означеној као к.ч. број: 3402/2, 3404, 3405, 3406, 3408 и 3446/2 К.О. Тршић. 
2. Опис активности и постројења за које се издаје еколошка дозвола:
Предметна локација има укупну површину 8709 m2 а налази се у југоисточном дијелу насеља Тршић. Прилаз парцели се остварује постојећим путем са јужне стране. Ископани материјал се допрема на локацију, депонује у складишни простор – бетонски бункер одакле се одводи у процес прераде. Капацитет сепарације је 98 169,37 m3.
Еколошка дозвола се издаје за сљедеће цјелине:

· Сепарација шљунка, габарита сса 62,30 m х 34,80 m која има сљедеће дијелове:
· Усипни кош 5,00 m х 6,10 m
· Транспортне траке различитих дужина и ширина
· Вибро сито 1, димензија 3,20 m х 3,70 m
· Вибро сито 2, димензија 3,60 m х 5,00 m уз које је механизам за испирање,
· Управљачка кућица 3,00 m х 4,00 m.
· Управна зграда, димензија 11,90 m х 3,80 m.
· Портирница, димензија 4,10 m х 3,10 m.
· Гаража са боксовима за машине

· Трафостаница

3. Инвеститор „Јокић Инвест“ д.о.о. Зворник,  дужан је:
3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „Јокић Инвест“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.4.  Мјере заштите животне средине током извођења радова на изградњи објекта
· Све активности које су везане за изградњу одвијати у оквиру ограђеног простора које је означено као градилиште. Градилиште мора бити прописно означено и обезбјеђено у односу на своје окружење. 

· Градилиште снабдјети контејнерима, односно посудама за одлагање комуналног отпада. 

· Све грађевинске машине које се користе на градилишту, морају посједовати сертификате везане за заштиту животне средине.
· Све грађевинске машине које користе погонско гориво на бази нафтних деривата морају бити снабдјевене посудама за прихватање евентуално исцурјелог горива или мазива. 

· Инвеститор је дужан обезбједити довољне количине сухог пијеска у металним бачвама, којим ће се мјесто евентуалног акцедента излијевања горива и уља посути, а потом сакупити и одложити као опасан опад. 

· Извођач радова је обавезан да у свим случајевима када се користе машине које генеришу повишени ниво буке у односу на окружење обезбједи потребан степен заштите у складу са дозвољеним вриједностима нивоа буке (скраћење рада у условима са повећаним нивоом буке, подизање заштитних паноа и сл.). 

· За спрјечавање емисије прашине у животну средину вршити прскање тла водом. 

· Ограничити брзину кретања на локацији сепарације и на приступним саобраћајницама на 20 km/h. 

3.5.    Мјере заштите животне средине у току експлоатације
3.5.1.   Заштита ваздуха и заштита од буке

· Све радове током изградње и радова на експлоатацији изводити у складу са Локацијским условима и пројектом. 

· Обезбиједити природно провјетравање сепарације правилним планирањем и организацијом извођења радова и одлагања сировине. 

· Примјењивати ефикасне мјере за спречавање и смањење емисија прашине и гасова. 

· Код организовања и извођења радова користити технички исправне уређаје и возила како би се смањила емисије загађујућих материја у ваздух. 

· Користити течна горива са ниским садржајем сумпора у циљу смањења емисија загађујућих материја од издувних гасова механизације.
· У циљу смањења емисије прашине на активном дијелу сепарације, гдје се одвијају радови транспорта, сепарације, одлагања, те на мјестима привремених „депонијама“ готових производа и транспорних путева, вршити прскање материјала водом, континуирано или по потреби због спречавање емитовања прашине, нарочито у сушном љетном периоду. Приликом транспорта производа ван граница предметне локације сепарације кроз насељена мјеста, нарочито за вријеме ваздушних струјања, сандуци транспортног средства морају бити прекривени церадама или да се товар по површини обавезно добро овлажити водом. 

· Камиони не смију бити препуњени. 

· За вријеме сушног периода и при појави јачих вјетрова чија је брзина већа од 8 m/s сви радови на локалитету сепарације се морају обуставити. 

· Све објекте сепарације који емитују у атмосферу прашину и штетне гасове, поставити у супротном положају од смјера вјетра у предметном подручју. 

· Брзине транспортних средстава на локацији сепарације прилагодити условима транспортних траса, како би се спријечило настајање облака прашине на наведеним мјестима. 

· Редовно одржавати асфалтиране или бетониране манипулативне површине. 

· Уградити аспирационе системе за отпрашивање лебдећихе честица прашине. 

· Филтер за прашину редовно чистити и одржавати у исправном и функционалном стању. 

· Вршити редовно уклањање наталожене прашине око извора (пресипа). 

· Вршити провјетравање затворених радних кабина и обезбиједити добру изолацију истих. 

· При утовару камиона водити рачуна да висина пада материјала из кашике утоварног средства буде минимална. 

· Одржавати техничку исправност мотора и механизације
· Вршити редован преглед и испитивања исправности машина и опреме и одржавати их према упутству произвођача.
· У случају прекорачења дозвољеног нивоа буке у складу са Правилником о граничним вриједностима интензитета буке („Службени гласник Републике Српске“, број 2/23), радове обуставити и спровести мјере за свођење нивоа буке у дозвољене границе. 

· Проводити мјере заштите радника од штетних ефеката које може изазвати бука на предметној локацији. 

· Обезбиједити лична заштитна средства, вату за заштиту слуха од буке јачине до 75 dB, ушне чепиће за заштиту слуха од буке јачине до 85 dB или штитнике за уши за заштиту од буке јачине до 105 dB. 

· Уређаје, опрему и машине редовно атестирати и изоловати тако да не емитују буку у спољашњу средину преко дозвољеног нивоа. 

· На екплатационом пољу и током транспорта брзину кретања транспортних машина прилагодити прописаним брзинама тако да не стварају додатну буку, обезбиједити одржавање саобраћајница и све радове изводити у утврђеном радном времену. 

3.5.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Придржавати се услова из Водне дозволе. 
· Изградити ободне канале и исте одржавати по вањској линији локације како би се спрјечио доток површинских вода у локацију сепарације и избјегли ерозивни процеси. 

· Ободне канале одржавати у проточном стању. 

· Заштитни канал урадити у облику трапеза у попречном профилу, са заштитним слојем од набијене глине на мјестима гдје је то потребно и димензионисати за падавине великог интензитета. 

· Посебним канализационим системом вршити одводњу оборинске воде са кровова и платоа пословног објекта и уводити у крајњи реципијент.
· Редовно вршити контролу техничке исправности транспортних средстава и не вршити било какву манипулацију са уљима и нафтним дериватима на површинском копу. 

· У случају потребе да се квар на механизацији мора отклонити на радној зони, користити заштитне тацне (корито), како би се услијед евентуалног цурења уља и нафте спријечило загађење земљишта и подземне воде. 

· Уколико дође до неконтролисаног испуштања горива, техничког уља и масти из машина и транспортних средстава, обезбједити средства за упијање нафтиних деривата-адсорбенате, а загађено земљиште механички одстранити и третирати као опасни отпад. 

· Индустријски плато на којем су паркиране радне машине, мора бити бетониран или асфалтиран, а воде са овог дијела свести у уљни сепаратор. 

· Одржавање и чишћење уљног сепаратора повјерити предузећима овлаштеним за ову врсту отпада. 

· Муљ који се накупи у таложнику редовно чистити и збрињавати. 

· Не смију се испуштати атмосферске и техничке воде у површинске водотоке или околно земљиште без претходног третмана (таложења). 

· Обавезно урадити Акциони план заштите у случају просипања опасних материја, у циљу спречавања загађења површинских и подземних вода.

· Санитарне и фекалне отпадне воде сакупљати у изграђену септичку јаму, те потписати уговор са овлаштеним предузећем за њихиво одржавање и пражњење. 

· Одводњавање и третман фекалних и санитарних отпадних вода извршити према условима прописаним Правилником о третману и одводњавању отпадних вода за подручја градова и насеља гдје нема јавне канализације („Службени гласник Републике Српске“, број 68/01). 

· Уколико експлоатациом дође до промјене природног режима вода, а то проузрокује штете било каквог карактера, одговорно лице је обавезно да узроке штете отклони, а штету надокнади.

· У току експлоатације фазно вршити техничку фазу рекултивације земљишта на мјестима гдје су завршени експлоатациони радови. 

· Сјечу шумског растиња и постојеће вегетације изван контура експлоалатације свести на минимум да би се спријечили процеси клизања и ерозије тла. 

· Израдити План интервенције који ће се примијенити у случају појаве одрона и клизања терена. 

· Радни плато, завршне косине обликовати током експлоатације стварањем природне рељефне структуре, избјегавањем правилних геометријских облика да би се обезбједила геомеханичка стабилност косина у зони и спречили ерозиони процеси. 

· Изводити антиерозиони и био-инжињерски радови ради спречавања појаве клизишта и нестабилности косина. 

· Забрањено је отварање неконтролисаних приступних путева појединим дијеловима локације експлоатације. 

· Хумусни слој у току експлоатације скидати, сачувати и искористити за рекултивацију простора који ће бити деградиран експлоатацијом. 

· Хумус не смије бити складиштен више од 10 година, послије чега није повољан за рекултивацију. 

· Рекултивацију вршити кориштењем аутохтоних врста. 

· Теретна возила која ће одвозити материјал са предметне локације очистити од остатака земље на точковима, прије изласка на саобраћајнице у складу са Законом о безбједности саобраћаја на путевима у Републици Српској („Службени гласник Републике Српске“, бр.63/11 и 111/21).
3.5.3.    Мјере за управљање отпадом

· Придржавати се Плана управљања отпадом, припремљеног у складу са чланом 22. Закона о управљању отпадом („Службени гласник Републике Српске“, бр. 111/13, 106/15, 16/18, 70/20, 63/21).

· Отпад који настаје на локацији, прикупљати и раздвајати на мјесту настанка у складу са Правилником о категоријама, испитивању и класификацији отпада („Службени гласник Републике Српске”, бр. 19/15 и 79/18), исти складиштити у намјенске контејнере и посуде, те збрињавати на основу уговора са овлаштеним лицима. 

· На локацији, на уређено мјесто, поставити довољан број намјенских водонепропусних контејнера и посуда за привремено складиштење неопасног и опасног отпада, са јасном назнаком о којој врсти и категоријама опасности се ради. 

· Опасан отпад у виду отпадних минералних уља који може настати усљед хитне поправке механизације која се мора обавити на експлоатационом пољу, привремено складиштити у водонепропусне металне бачве, заштићене од атмосферских утицаја и предати овлаштеном предузећу. 

· Отпадима индексног броја 13 01 11*-синтетичка хидраулична уља; 13 02 08*-остала моторна уља, уља за мјењаче и подмазивање; 13 05 02*-муљеви из сепаратора уље/вода; 13 05 06*-уља из сепаратора уље/вода; 13 05 07*-зауљена вода из сепаратора уље/вода и 13 05 08*-мјешавине отпада из коморе за отпад и сепаратора уље/вода, управљати на еколошки прихватљив начин, а у складу са чланом 53. Закона о управљању отпадом и Правилником о начину складиштења, паковања и обиљежавања опасног отпада („Службени гласник Републике Српске“, број 49/15) и збринути од стране овлаштених правних лица. 

· Амбалажа која садржи опасне супстанце или је контаминирана опасним супстанцама (амбалажа од уља, мазива, адитива и сл.) индексног броја 15 01 10*; употребљени апсорбенс, крпе за брисање и заштитна одјећа, који су контаминирани опасним супстанцама-15 02 02*; антифриз који садржи опасне супстанце 16 01 14*; као и други опасан отпад класификован као такав, одлгати у намјенске контејнере или посуде и збринути од стране овлаштеног правног лица. 

· Отпадима индексног броја 15 01-амбалажа ( укључујући посебно сакупљену амбалажу у комуналном отпаду); 15 02-апсорбенти, филтерски материјали, крпе за брисање и заштитна одјећа; 16 01 03-отпадне гуме и 16 01 15- антифриз другачији од оног наведеног у 16 01 14, управљати на еколошки прихватљив начин и збрињавати путем овлаштених правних лица. 

· У случају неконтролисаног испуштања горива, техничких уља и масти из механизације и машина које се користе при раду, обезбиједити средства за упијање нафтних деривата-апсорбент (пијесак, пиљевина), а загађено земљиште механички одстранити без испирања водом. Загађено земљиште које се одстрани одложити у водонепропусан контејнер предвиђен за одлагање опасног отпада до његовог коначног збрињавања. 

· Комунални отпад одлагати у контејнере постављене на чврсту бетонску подлогу приступачну за прилаз комуналне службе и уједно заштићену од атмосферских падавина. 

· Чврсти отпад који се јавља као нус продукт приликом технолошког процеса сепарације камена искористити у грађевинске сврхе (изградња, насипање и одржавање путева и сл.) или депоновати на одлагалиште, а све у складу са пројектом. 

· Отпадне гуме и метални отпад привремено складиштитити у оквиру сепарације до коначног збрињавања у складу са уговором са овлаштеним предузећем. 

· Забрањено је мијешање различитих категорија опасног отпада или мијешање опасног отпада са неопасним отпадом, а приликом складиштења отпада предузимати неопходне мјере прописане Законом о управљању отпадом како би се избјегла опасност по здравље људи и загађивање животне средине. 

· Опасан отпад сакупљати одвојено, на начин да се онемогући загађивање и штета по животну средину, привремено складиштити и збрињавати у сарадњи са овлаштеним предузећем. 

· Отпад индексних бројева 15 01 10* (амбалажа која садржи остатке опасних супстанци или је контаминирана опасним супстанцама) и 15 02 02* (адсорбенти, филтерски материјали (укључујући филтере за уље који нису другачије спецификовани), крпе за брисања, заштитна одјећа који су контаминирани опасним супстанцама) привремено складиштити у затворену металну бурад и збрињавати са овлаштеном институцијом. 

· Загађено земљиште које се одстрани и употријебљени адсорбент привремено складиштити у водонепропусне контејнере до коначног збрињавања у сарадњи са овлаштеном институцијом.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 

	Шифра 
	Назив отпада 

	01 
	ОТПАДИ КОЈИ НАСТАЈУ У ИСТРАЖИВАЊИМА, ИСКОПАВАЊИМА ИЗ РУДНИКА ИЛИ КАМЕНОЛОМА, И ФИЗИЧКОМ И ХЕМИЈСКОМ ТРЕТМАНУ МИНЕРАЛНИХ СИРОВИНА 

	01 01 
	отпади од ископавања минералних сировина 

	13 
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19) 

	13 01 
	отпадна хидраулична уља 

	13 01 10* 
	минерална нехлорована хидраулична уља 

	13 01 11* 
	синтетичка хидраулична уља 

	13 01 13* 
	остала хидраулична уља 

	13 02 
	отпадна моторна уља, уља за мјењаче и подмазивање 


	13 02 05* 
	минерална нехлорована моторна уља, уља за мјењаче и подмазивање 

	13 02 06* 
	синтетичка моторна уља, уља за мјењаче и подмазивање 

	13 02 07* 
	лака биоразградива моторна уља, уља за мјењаче и подмазивање 

	13 02 08* 
	остала моторна уља, уља за мјењаче и подмазивање 

	13 05 
	садржај сепаратора уље/вода 

	13 05 01* 
	чврсте материје из пјесколова и сепаратора уље/вода 

	13 05 02* 
	муљеви из сепаратора уље/вода 

	13 05 06* 
	уља из сепаратора уље/вода 

	13 05 07* 
	зауљена вода из сепаратора уље/вода 

	13 05 08* 
	мјешавине отпада из коморе за отпад и сепаратора уље/вода 

	13 07 
	отпади од течних горива 

	13 07 01* 
	погонско гориво и дизел 

	13 07 02* 
	бензин 

	13 07 03* 
	остала горива (укључујући мјешавине) 

	15 01
	амбалажа (укључујући посебно сакупљену амбалажуу комуналном отпаду) 

	15 01 01
	папирна и картонска амбалажа 

	15 01 02
	пластична амбалажа

	15 01 10*
	амбалажа која саџи остатке опасних супстанци 

	15 02
	апсорбенти, филтерски материјали, крпе за брисање и заштитна одјећа 

	15 02 02*
	апсорбенти, филтерски материјали (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама 

	15 02 03
	апсорбенти, филтерски материјали, крпе за брисање и заштитна одјећа другачији од оних наведених у 15 02 02

	16 01 
	отпадна возила из различитих видова транспорта (укључујући 

механизацију ) и отпади настали демонтажом отпадних возила и од одржавања возила (изузев 13,14,16 06 и 16 08)

	16 01 03 
	отпадне гуме 

	16 01 07* 
	филтери за уље 

	16 01 11* 
	кочионе облоге које садрже азбест 

	16 01 12 
	кочионе облоге другачије од оних наведених у 16 01 11 

	16 01 13* 
	кочионе течности 

	16 01 14* 
	антифриз који садржи опасне супстанце 

	16 01 15 
	антифриз другачији од оног наведеног у 16 01 14 

	16 01 99 
	отпади који нису другачије спецификовани 

	16 06 
	батерије и акумулатори 

	16 06 01* 
	оловне батерије 

	20 
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ 

	20 03 01 
	мјешани комунални отпад 

	20 03 04 
	муљеви из септичких јама 


  Напомена: Опасни отпад у Каталогу отпада има ознаку звијездице (*)

3.5.4.    Мјере за заштиту флоре, фауне и екосистема 
· Садња биљних врста, мора бити строго контролисана ако се не ради о аутохтоним врстама (уколико се жели постићи бржи раст у кратком времену). 

· Прогресивном рекултивацијом ублажити негативне утицаје везане за губитак природног станишта. 

· Водити рачуна да се сва станишта флоре и фауне у што већој мјери сачувају у околном подручју. 

· Ограничити крчење вегетације и кретање грађевинских машина, механизације и транспортних средстава искључиво у простору одобреном по појекту. 

· Забрањује се одлагање вишка материјала, бацање смећа и испуштање отпадног уља у околни простор. 

· Крчење и сјечу шума обављати изван периода гњежђења птица. 

· Уклањање вегетације не изводити у периоду између 1. априла и 1. септембра и то искључиво у сарадњи са надлежним шумским газдинством и уз њихов надзор. 

· Успоставити мониторинг и контролу рекултивисаних површина, у циљу сагледавања ефикасности извршене рекултивације, процјене ерозије тла и предузимања корективних дјелатности тамо где је то потребно. 

· Рекултивацију деградираних површина радити према пројекту рекултивације са конкретним рјешењима. 

· Радове изводити у складу са пројектом имајући у виду да је ресурс необновљив. 

· Фазним начином изградње пута омогућити коридоре животињама, приступе појилиштима, хранилиштима и сл. 

· Обезбиједити ограду око радног простора како би се спријечио улазак дивљачи. 

· Проводити све мјере за заштиту ваздуха које се односе на смањење прашине због могућег негативног утицаја на вегетацију која се налази непосредно уз експлоатационо поље.
            3.5.5.   Мјере заштите у случају инцидентних ситуација
У случају пожара потребно је предузети сљедеће мјере:

· Предузети све превентивне мјера за заштиту од пожара дефинисане у Елаборату о заштити на раду и противпожарној заштити.

· За вријеме радова придржавати се свих мјера заштите од пожара.
· Обезбједити и поставити апарате за брзу локализацију пожара.

· Свака машина мора бити опремљена апаратом за гашење пожара.
· Обучити раднике за стручно и безбједно руковање уређајима за гашење пожара уз обавезно кориштење средстава за заштиту радника на раду за вршење ових послова, а све у складу са Правилником о заштити од пожара, а који мора бити урађен према Закону о заштити од пожара („Службени гласник Републике Српске“, број 94/19). 

· Ради заштите од пожара технички руководилац дужан је да упозна све раднике са опасностима од пожара и мјерама заштите од пожара, те задужити лица за постусепарацијие у случају пожара. 

· Поступак претакања горива мора се изводити искључиво на бетонираном или асфалтираном платоу уз поштовање свих сигурносних мјера заштите од пожара. 

· Након гашења пожара, обезбједити осматрање и периодичну контролу локалитета појаве пожара у циљу спречавања поновног избијања пожара.
3.5.6.   Остале мјере у фази експлоатације 
· Уз путеве и стазе у кругу објекта поставити потребан број посуда за отпатке.

· Одржавати транспортне путеве у исправном стању.

· Простор око утоварног мјеста мора бити увијек проходан ради безбједности манипулисања машинама.

· Забрањено је кретање људи у простору за гурање материјала у радној зони машина.

· Забрањен је рад неисправних машина на припреми и утовару (булдожер, багер-утоварач).
· Руковаоци морају бити стручно оспособљени за рад са машинама.

· Примјењивати организационе мјере које се односе на распоред одвијања радних операција да би се испунили услови заштите на раду и заштите здравља запослених.

· Видљивом таблом причвршћеној на машини, истакнути да се нико не смије налазити у радном кругу машине у раду.

· Границе експоатационог поља се морају означити таблама са видљивим натписима.

· Забранити приступ незапосленима на локацији и приступних путева.

· Транспортни камиони морају прилагодити своју брзину кретања условима пута, врсти возила, временским приликама.

· Камион мора бити технички потпуно исправан и регистрован.

· Свако покретање и спремност за утовар камиона, возач мора објавити звучним сигналом.

· Забрањено је точење горива, поправак и сервисирање камиона на утоварном мјесту. 

· Уколико и поред спроведених свих наложених мјера заштите, загађење радне и животне средине буде прелазило дозвољене границе прописане законима, обавеза инвеститора је да обустави рад.
 3.5.7.   Мјере након затварања постројења

· Техничку и биолошку рекултивацију терена који ће бити деградиран рударским радовима, извршити према Техничком пројекту рекултивације и Пројекат заштите животне средине. 

· Након престанка рада на предметној локацији предузети све неопходне мјере како би се избјегао било какав ризик од загађења и како би се локација вратила у задовољавајуће стање, чиме би се испунили сви стандарди квалитета животне средине. 

· Уклонити сав отпад који је настао током експлоатације, нарочито опасан отпад на начин како је то предвиђено Законом о управљању отпадом и подзаконским актима који уређују област управљања отпадом. 

· Завршне косине довести у трајно стабилно и безбиједно стање, а након тога извршити биолошку рекултивацију у складу са пројектним рјешењем.

         3.6. Инвеститор, „Јокић Инвест“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12).
Табела бр. 2. Граничне вриједности, толерантне вриједности и граница толеранције за заштиту здравља људи
	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3

	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензен

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


Табела бр.3. Циљна вриједност за суспендоване честице PM 2.,5
	Период узимања средње вриједности мјерења
	Циљна вриједност

	Календарска година
	25 µg/m3


Табела бр. 4. Циљна вриједност за приземни озон
	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења


Табела бр.5 . Циљна вриједност за арсен, кадмијум, никл и бензо(а)пирен
	Загађујућа материја
	Циљна вриједност

	Арсен 
	6 ng/m3

	Кадмијум 
	5 ng/m3

	Никл
	20 ng/m3

	Бензо(а)пирен 
	1 ng/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у шестој зони. Дозвољени нивои вањске буке дати су у сљедећој табели. 

Табела бр. 6: Граничне вриједности индикатора буке на отвореном и у затвореном простору

	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент – површинске воде морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01). 
Табела бр. 7:  Дозвољене граничне вриједности параметара у отпадним водама које се могу испуштати у површинске воде
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Електропроводљивост 
	µS/cm
	-

	5.
	ХПК
	gO2/m3
	125

	7.
	Амонијачни азот
	gN/m3
	10

	8.
	Нитритни азот
	gN/m3
	1

	9.
	Нитратни азот
	gN/m3
	10

	10.
	Укупни азот
	gN/m3
	15

	11.
	Укупни фосфор
	gP/m3
	3

	12.
	Сулфати
	g/m3
	200

	13. 
	Хлориди 
	mg/m3
	250

	14.
	Гвожђе
	mg/m3
	2000

	15.
	Цинк
	mg/m3
	1000

	16.
	Олово
	mg/m3
	10

	17.
	Бакар
	mg/m3
	300

	18.
	Арсен
	mg/m3
	100

	19.
	Кадмијум
	mg/m3
	10

	20.
	Никл
	mg/m3
	10

	21.
	Манган
	mg/m3
	500

	22.
	Минерална уља
	mg/m3
	500


           5.   Мониторинг
         5.1.  Одговорно лице „Јокић Инвест“ д.о.о. Зворник, дужно је спроводити мониторинг загађујућих материја у периоду важења еколошке дозволе како је прописано у табели:
Табела број 8: План мониторинга
	Предмет 

мониторинга 
	Параметар који се осматра 
	Мјесто вршења мониторинга 
	Начин вршења мониторинга одабраног фактора/ врста опреме за мониторинг 
	Вријеме вршења мониторинга сталан или повремен мониторинг 
	Разлог због чега се врши мониторинг одређеног параметра 

	Фаза експлоатације
	Квалитет воде
	Извршити анализу вода на одређеном емисионом мјесту 
	Испуст из таложника (након изградње) 
	Узимање узорака воде и њихова анализа у лабораторији 
	Два пута у току године или по налогу инспектора 
	Утврђивање утицаја отпадних вода на квалитет површинских и подземних вода 

	
	Квалитет ваздуха
	Концентрације штетних полутанта у ваздуху 
	У кругу погона сепарације (мјерно мјесто 2) 
	Теренско испитивање мобилном аутоматском опремом 
	Испитивање квалитета ваздуха потребно је спроводити по налогу инспектора . 
	Да се утврди стварни утицај у току експлоатације на животну средину 

	
	Ниво буке
	Извршити мјерење нивоа буке у кругу постројења 
	Улаз у круг погона сепарације (мјерно мјесто 1) 

У кругу погона сепарације (мјерно мјесто 2) 
	Мјерење портабл уређајима 
	Једном у току године или по налогу инспектора 
	Утврђивање утицаја буке на животну средину 

	
	Квалитет земљишта
	Физичко хемијске параметри (тешки метали, минерална уља) 
	У оквиру парцеле - на мјесту акцидента 
	Један узорак за одређивање контаминираности у случају акцидентних ситуација 
	По налогу инспектора 
	Утврђивање степена и врсте евентуалне контаминираности 

земљишта у случају акцидента 

	
	Биолошка рекултивације
	Пратити раст биљног покривача, те израдити извјештај о проведеној биолошкој рекултивацији 
	Подручје обухвачено рекултивацијом 
	Пратити раст биљног покривача 
	Двије године послије рекултивације 
	Да би се извршила правилна рекултивација у складу са Пројектом Рекултивације 


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „РАДИС“ д.о.о. Источно Ново Сарајево.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „Јокић Инвест“ д.о.о. Зворник, дана 07.08.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат сепарације шљунка који се налази у насељу Тршић, на грађевинској парцели означеној као к.ч. број: 3402/2, 3404, 3405, 3406, 3408 и 3446/2 К.О. Тршић.
         Уз Захтјев су достављени Докази, које је урадила овлашћена институција „РАДИС“ д.о.о. Источно Ново Сарајево која поседује лиценцу за обављање дјелатности из области заштите животне средине, број: 9-Е/21 од 25.02.2022.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 419-07/23 од августа 2023.године, приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-22-000 580 од 30.08.2022.год.
· Локацијске услове, Одјељење за просторно уређење, Градска управа Града Зворник, број: 04-364-13/2023 од 27.03.2023.год.
· Копију катастарског плана, Републичка управа за геодетске и имовинско – правне послове Бања Лука, ПЈ Зворник, КО Тршић, број: 21.21-952.1-2-62/2023-2 од 22.03.2023.год.
· Земљишнокњижни извадак, Републичка управа за геодетске и имовинско – правне послове, ПЈ Зворник, број: 21.21/714.1-1-1167/21 од 29.10.2021.год.
· Рјешење о водној дозволи, ЈУ „ВОДЕ СРПСКЕ“ Бијељина, број: 01/10-3-10275-3/22 од 13.04.2023.год.
· Посједовни лист – извод број: 628/8, Републичка управа за геодетске и имовинско – правне послове Бања Лука, број: 21.21-952.1-1-2940/2021 од 29.10.2021.год.
· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 15.08.- 15.09.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

